फुलपरास/मधुबनी : नेपालक जलाधिग्रहण क्षेत्रमे पिछला दू दिनसं लगातार भऽ रहल पानिक कारणे जिलाक भूतही बलान, कोसी, कमला आदि नदीक जलस्तरमे भारी वृद्धि भेल अछि। भूतही बलान मंगलक सांझमे खतराक निशानसं पांच फीट उपर बहि रहल छल। नदीक जलस्तरमे भेल भारी वृद्धिक कारणे भूतही बलानक पूर्वी आ पश्चिमी तटबंध क बीच लगभगि 20 गाममे पानि घुसि गेल। बताओल जा रहल अछि जे एहि गाम सभक मुख्य रोडसं संपर्क टूटि गेल। लोकक घरमे पानि अएलाक कारणे जन जीवन अस्त व्यस्त भऽ गेल अछि। 